stanford-oval/wikipedia huggingface dataset:
พรทิพย์ จาละ
การทำงาน

คุณพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาลอภิสิทธิ์ เวชชาชีวะ  ได้แต่งตั้งคุณพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็นคณะกรรมการพัฒนาระบบราชการ สำนักงานคณะกรรมการพัฒนาระบบราชการ
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
พ.ศ. 2541 –  เหรียญจักรพรรดิมาลา (ร.จ.พ.)
ถนนพระรามที่ 3

|  ถนนพระรามที่ 3 |
| --- | --- |
ถนนพระรามที่ 3 ช่วงที่ผ่านหน้าศูนย์การค้าเทอร์มินอล 21 พระราม 3
ข้อมูลของเส้นทาง
ความยาว: 12.000 กิโลเมตร (7.456 ไมล์)
ทางแยกที่สำคัญ
ปลายทางทิศตะวันตก:  สะพานกรุงเทพ  ในเขตบางคอแหลม กรุงเทพมหานคร
 :    ถนนเจริญกรุง / ถนนตก ในเขตบางคอแหลม กรุงเทพมหานคร   สะพานพระราม 3 ในเขตบางคอแหลม กรุงเทพมหานคร   ถนนเจริญราษฎร์ ในเขตบางคอแหลม กรุงเทพมหานคร   ถนนรัชดาภิเษก ในเขตยานนาวา กรุงเทพมหานคร   ถนนวงแหวนอุตสาหกรรม ในเขตยานนาวา กรุงเทพมหานคร   ถนนยานนาวา ในเขตยานนาวา กรุงเทพมหานคร   ถนนนราธิวาสราชนครินทร์ ในเขตยานนาวา กรุงเทพมหานคร   ถนนนางลิ้นจี่ ในเขตยานนาวา กรุงเทพมหานคร   ถนนสุนทรโกษา ในเขตคลองเตย กรุงเทพมหานคร   ถนน ณ ระนอง ในเขตคลองเตย กรุงเทพมหานคร 
ปลายทางทิศตะวันออก:  ถนนรัชดาภิเษก ในเขตคลองเตย กรุงเทพมหานคร
ถนนพระรามที่ 3 (อักษรโรมัน: Thanon Rama III) เป็นถนนเลียบแม่น้ำเจ้าพระยาในกรุงเทพมหานคร มีระยะทางเริ่มตั้งแต่สะพานกรุงเทพในพื้นที่แขวงบางคอแหลม เขตบางคอแหลม ไปทางทิศตะวันออกเฉียงใต้ ตัดกับถนนเจริญกรุง (แยกถนนตก) ข้ามคลองวัดจันทร์ในเข้าสู่พื้นที่แขวงบางโคล่ ไปทางทิศตะวันออก ตัดกับถนนเจริญราษฎร์ (แยกเจริญราษฎร์) ข้ามคลองบางมะนาว ตัดกับถนนรัชดาภิเษก (แยกพระรามที่ 3-รัชดา) เข้าสู่พื้นที่แขวงบางโพงพาง เขตยานนาวา ไปทางทิศตะวันออกเฉียงใต้ ตัดกับถนนสาธุประดิษฐ์ (แยกสาธุประดิษฐ์) โค้งไปทางทิศตะวันออกเฉียงเหนือ ข้ามคลองใหม่เข้าสู่พื้นที่แขวงช่องนนทรี ไปทางทิศเหนือ ตัดกับถนนยานนาวา (แยกพระรามที่ 3-ยานนาวา) ถนนวงแหวนอุตสาหกรรม (แยกพระรามที่ 3-สะพานภูมิพล 1 และสะพานภูมิพล 2) ถนนนราธิวาสราชนครินทร์ (แยกพระรามที่ 3-นราธิวาส หรือแยกช่องนนทรี) และถนนนางลิ้นจี่ (แยกนางลิ้นจี่) ไปทางทิศตะวันออกเฉียงเหนือ ตัดกับถนนเชื้อเพลิงและทางรถไฟเก่าสายแม่น้ำเข้าสู่พื้นที่แขวงคลองเตย เขตคลองเตย และไปสิ้นสุดที่แยก ณ ระนอง (จุดตัดกับถนนสุนทรโกษา ถนนรัชดาภิเษก และถนน ณ ระนอง)
ถนนพระรามที่ 3 ในปัจจุบัน มีระบบขนส่งมวลชนขนาดรองพาดผ่านถนนสายนี้ คือ รถโดยสารด่วนพิเศษ สายสาทร–ราชพฤกษ์ หรือที่นิยมเรียกกันติดปากว่า บีอาร์ที (BRT) โดยพาดผ่านถนนพระรามที่ 3 ตั้งแต่ทางแยกพระรามที่ 3-นราธิวาส ถึง เชิงสะพานพระราม 3 ฝั่งพระนคร
ประวัติ

ถนนพระรามที่ 3 ก่อนวิกฤติเศรษฐกิจ ปี 2540 รัฐบาลในสมัยนั้นได้วางแผนให้ถนนพระรามที่ 3 เป็นถนนธุรกิจแห่งใหม่ของกรุงเทพฯ แทนที่ถนนสีลม ซึ่งประสบปัญหาแออัดและการจราจรติดขัดมาก ในช่วงนั้นเจ้าของธุรกิจหลาย ๆ ที่ จึงมองว่าเป็นทำเลทองแห่งใหม่ บางธนาคารและบริษัทย้ายสำนักงานใหญ่มาอยู่ที่ถนนพระรามที่ 3 แห่งนี้ รัฐบาลได้วางนโยบายพร้อมปรับปรุงระบบสาธารณูปโภค พร้อมขยายถนนจาก 4 ช่องทางจราจรไปและกลับ เป็นถนน 8 ช่องจราจรไปและกลับ พร้อมกับถมคลองที่ขนานกับถนน ซึ่งก่อนหน้าที่จะใช้ชื่อว่าถนนพระรามที่ 3
ถนนพระรามที่ 3 ที่เห็นในปัจจุบันใช้ชื่อว่า ถนนรัชดาภิเษก ซึ่งเป็นชื่อถนนที่ตั้งขึ้นเพื่อเฉลิมพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสพระราชพิธีรัชดาภิเษก พ.ศ. 2514 เป็นชื่อถนนในโครงการตัดถนนใหม่ของถนนวงแหวนรอบใน นอกจากนี้ ถนนพระรามที่ 3 (ช่วงตั้งแต่แยกถนนสาธุประดิษฐ์ ยาวไปถึง แยกนางลิ้นจี่) มีมาแต่เดิมแล้ว โดยมีชื่อเป็นทางการว่า ถนนนางลิ้นจี่ หรือประชาชนจะนิยมเรียกว่า ถนนเลียบแม่น้ำเจ้าพระยา เมื่อมีโครงการทำถนนวงแหวนรอบใน จึงมีการตัดถนนเพิ่มเติม (แยกสาธุประดิษฐ์ ยาวไปถึงแยกถนนตก) ใช้ชื่อว่าถนนรัชดาภิเษก เมื่อมีโครงการสร้างถนนเศรษฐกิจแห่งใหม่ของกรุงเทพฯ จึงถือโอกาสเปลี่ยนชื่อถนนใหม่เป็น ถนนพระรามที่ 3
ซึ่งถนนพระรามที่ 3 เป็นถนนที่ตั้งชื่อเพื่อเฉลิมพระเกียรติพระบาทสมเด็จพระนั่งเกล้าเจ้าอยู่หัว เหตุที่คณะรัฐมนตรีมีมติเห็นชอบให้ตั้งชื่อว่า ถนนพระรามที่ 3 เพราะพระบาทสมเด็จพระนั่งเกล้าเจ้าอยู่หัวทรงสนพระราชหฤทัยและทรงพระปรีชาสามารถในด้านการค้าตั้งแต่ยังดำรงพระอิสริยยศพระเจ้าลูกยาเธอ กรมหมื่นเจษฎาบดินทร์ในรัชสมัยพระบาทสมเด็จพระพุทธเลิศหล้านภาลัย ถนนเลียบแม่น้ำเจ้าพระยาในอดีตมีเรือกำปั่นบรรทุกสินค้าล่องในลำน้ำช่วงนี้มาจอดเป็นแถวตั้งแต่ถนนตกจนถึงหน้าพระบรมมหาราชวัง และแม้แต่ทุกวันนี้ก็ยังคงป็นที่จอดเรือสินค้าและเป็นที่ขนถ่ายสินค้า จึงตั้งชื่อถนนสายนี้ว่า "ถนนพระรามที่ 3" ซึ่งเป็นชื่อที่เหมาะสมเพราะวางแผนให้ถนนแห่งนี้เป็นถนนเศรษฐกิจการค้า
รายชื่อทางแยก

| จังหวัด | เขต | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- | --- |
|  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  ถนนพระรามที่ 3 (สะพานกรุงเทพ – สะพานพระราม 3 – แยก ณ ระนอง) |  |
| กรุงเทพมหานคร | บางคอแหลม | 0+000 |  สะพานกรุงเทพ ข้ามแม่น้ำเจ้าพระยา |  สะพานกรุงเทพ ข้ามแม่น้ำเจ้าพระยา |  สะพานกรุงเทพ ข้ามแม่น้ำเจ้าพระยา |  สะพานกรุงเทพ ข้ามแม่น้ำเจ้าพระยา |
| กรุงเทพมหานคร | บางคอแหลม | 0+366 | แยกถนนตก |  ถนนเจริญกรุง ไปสาทร                 |  ถนนตก ไปท่าเรือถนนตก |  |
| กรุงเทพมหานคร | บางคอแหลม | 0+795 |  สะพานพระราม 3 (ช่องทางหลัก) ข้ามแม่น้ำเจ้าพระยา |  สะพานพระราม 3 (ช่องทางหลัก) ข้ามแม่น้ำเจ้าพระยา |  สะพานพระราม 3 (ช่องทางหลัก) ข้ามแม่น้ำเจ้าพระยา |  สะพานพระราม 3 (ช่องทางหลัก) ข้ามแม่น้ำเจ้าพระยา |
| กรุงเทพมหานคร | บางคอแหลม | 2+000 | แยกเจริญราษฎร์ |  ถนนเจริญราษฎร์ ไปสาทร                 | ไม่มี |  |
| กรุงเทพมหานคร | ยานนาวา | 3+300 | แยกพระรามที่ 3-รัชดา |  ถนนรัชดาภิเษก  | ไม่มี |  |
| กรุงเทพมหานคร | ยานนาวา | 4+500 | แยกสาธุประดิษฐ์ |  ถนนสาธุประดิษฐ์ ไปถนนจันทน์  |  ถนนสาธุประดิษฐ์ ไปท่าเรือสาธุประดิษฐ์ |  |
| กรุงเทพมหานคร | ยานนาวา | 7+000 | แยกยานนาวา |  ถนนยานนาวา ไปถนนสาธุประดิษฐ์                 | ไม่มี |  |
| กรุงเทพมหานคร | ยานนาวา | 7+700 | แยกพระรามที่ 3-สะพานภูมิพล 1 และ สะพานภูมิพล 2 |  สะพานภูมิพล ถนนวงแหวนอุตสาหกรรม ไปถนนปู่เจ้าสมิงพราย-ถนนสุขสวัสดิ์, ถนนกาญจนาภิเษก  | ไม่มี |  |
| กรุงเทพมหานคร | ยานนาวา | 8+800 | แยกพระรามที่ 3-นราธิวาส | เชื่อมต่อจาก:  ถนนนราธิวาสราชนครินทร์ จากสุรวงศ์, สาทร | เชื่อมต่อจาก:  ถนนนราธิวาสราชนครินทร์ จากสุรวงศ์, สาทร |  |
| กรุงเทพมหานคร | ยานนาวา | 9+600 | แยกนางลิ้นจี่ |  ถนนนางลิ้นจี่ ไปถนนสวนพลู                 | ไม่มี |  |
| กรุงเทพมหานคร | ยานนาวา | 11+000 | สะพาน ข้ามทางรถไฟสายแม่น้ำ | สะพาน ข้ามทางรถไฟสายแม่น้ำ | สะพาน ข้ามทางรถไฟสายแม่น้ำ | สะพาน ข้ามทางรถไฟสายแม่น้ำ |
| กรุงเทพมหานคร | คลองเตย | 12+000 | แยก ณ ระนอง |  ถนนสุนทรโกษา ไปแยกคลองเตย                 | ถนนสุนทรโกษา ไปแยกศุลกากร |  |
| กรุงเทพมหานคร | คลองเตย | 12+000 | แยก ณ ระนอง | ไม่มี  | ถนน ณ ระนอง ไปวัดคลองเตยใน |  |
| กรุงเทพมหานคร | คลองเตย | 12+000 | แยก ณ ระนอง | ตรงไป:  ถนนรัชดาภิเษก | ตรงไป:  ถนนรัชดาภิเษก |  |
|       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |  |
สถานที่สำคัญ

ตลาดปีนัง
โรงเรียนประถมนนทรี
โรงเรียนนนทรีวิทยา
วัดช่องลม พระรามที่ 3
ทิพยประกันภัย สำนักงานใหญ่
ศูนย์บริการเอเซอร์ สำนักงานใหญ่
คลังน้ำมันคาลเท็กซ์
คลังน้ำมันเชฟร่อน ช่องนนทรีย์
โรงเบียร์เยอรมันตะวันแดง
ธนาคารกรุงเทพ สำนักพระรามที่ 3
ศุภาลัย แกรนด์ ทาวเวอร์ (สำนักงานใหญ่ของบริษัท ศุภาลัย)
โรงเรียนวัดคลองภูมิ
วัดคลองภูมิ
ธนาคารกรุงศรีอยุธยา สำนักพระรามที่ 3 (สำนักงานใหญ่)
วัดปริวาศราชสงคราม
สวนสาธารณะเฉลิมพระเกียรติ 6 รอบ พระชนมพรรษา
ศูนย์การค้าเทอร์มินัล 21 พระราม 3
โรงแรมมณเฑียร
ตำรวจภูธรภาค 1

| ตำรวจภูธรภาค 1 Provincial Police Region 1 |
| --- | --- |
สัญลักษณ์ราชการ
อักษรย่อ: ภ.1
ข้อมูลองค์กร
ก่อตั้ง: 11 มีนาคม, พ.ศ. 2519
โครงสร้างเขตอำนาจ
เขตอำนาจในการปฏิบัติการ: ประเทศไทย

แผนที่เขตอำนาจของ ตำรวจภูธรภาค 1
ขนาด: 19,747.663 ตารางกิโลเมตร
จำนวนทั้งหมด: 7,313,809 คน
เขตอำนาจตามกฎหมาย: ตำรวจภูธรภาค 1, ประเทศไทย
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: 29/3 ถนนวิภาวดีรังสิต แขวงลาดยาว เขตจตุจักร กรุงเทพมหานคร 10900
 
ผู้บริหารหน่วยงาน: ว่าง, ผู้บัญชาการ
หน่วยงานปกครอง:  สำนักงานตำรวจแห่งชาติ
กองบังคับการ:  •  12 กองบังคับการ  •  1 ศูนย์ฝึก  •  1 กองกำกับการ
เว็บไซต์
www.p1.go.th
| ตำแหน่งผู้บัญชาการ |
| --- | --- |
รับใช้: สำนักงานตำรวจแห่งชาติ
ชั้นยศ:  พลตำรวจโท
หน่วย: ตำรวจภูธรภาค 1
บังคับบัญชา: ผู้บัญชาการตำรวจภูธรภาค 1
ตำรวจภูธรภาค 1 เป็นส่วนราชการของสำนักงานตำรวจแห่งชาติ ระดับกองบัญชาการ ส่วนป้องกันและปราบปรามอาชญากรรม มีหน้าที่ดูแล 9 จังหวัดในภาคกลางประเทศไทย
ประวัติ

ในปี พ.ศ. 2503 ได้มีประกาศพระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2503 แบ่งส่วนราชการของกรมตำรวจเป็นราชการบริหารส่วนกลาง และส่วนภูมิภาค โดยกองบัญชาการตำรวจภูธร มีกองบังคับการตำรวจภูธรเขตประจำเขต จำนวน 9 เขต ซึ่งกองบังคับการตำรวจภูธรเขต 1 มีที่ตั้งอยู่ที่จังหวัดพระนครศรีอยุธยา รับผิดชอบในพื้นที่จังหวัดพระนครศรีอยุธยา จังหวัดลพบุรี จังหวัดชัยนาท จังหวัดสิงห์บุรี จังหวัดอ่างทอง จังหวัดสระบุรี จังหวัดปทุมธานี จังหวัดนนทบุรี และจังหวัดสมุทรปราการ ต่อมาในปี พ.ศ. 2508 ได้มีการประกาศพระราชกฤษฎีกาแบ่งส่วนราชการใหม่ โดยในส่วนของกองบัญชาการตำรวจภูธรยังคงไม่มีการเปลี่ยนแปลง และใน พ.ศ. 2515 ได้มีประกาศของคณะปฏิวัติ ฉบับที่ 130 แบ่งส่วนราชการภายในของกองบัญชาการตำรวจภูธรใหม่
ต่อมาในปี พ.ศ. 2519 ได้มีการแบ่งส่วนราชการของกรมตำรวจใหม่ กำหนดให้กองบัญชาการตำรวจภูธรมี 4 กองบัญชาการ และแบ่งส่วนราชการภายในใหม่ทั้งหมด โดยกองบัญชาการตำรวจภูธรภาค 1 มีเขตอำนาจในการรับผิดชอบเพิ่มขึ้นเป็น 24 จังหวัด ประกอบด้วยจังหวัดพระนครศรีอยุธยา จังหวัดลพบุรี จังหวัดชัยนาท จังหวัดสิงห์บุรี จังหวัดอ่างทอง จังหวัดสระบุรี จังหวัดปทุมธานี จังหวัดนนทบุรี จังหวัดสมุทรปราการ จังหวัดชลบุรี จังหวัดฉะเชิงเทรา จังหวัดนครนายก จังหวัดปราจีนบุรี จังหวัดระยอง จังหวัดจันทบุรี จังหวัดตราด จังหวัดนครปฐม จังหวัดราชบุรี จังหวัดสุพรรณบุรี จังหวัดกาญจนบุรี จังหวัดเพชรบุรี จังหวัดประจวบคีรีขันธ์ จังหวัดสมุทรสาคร และจังหวัดสมุทรสงคราม โดยคำสั่งของคณะปฏิรูปการปกครองแผ่นดิน ฉบับที่ 45 ได้ยกเลิกพระราชกฤษฎีกาในปี พ.ศ. 2519 และแบ่งส่วนราชการภายในใหม่ ประกอบไปด้วย กองบังคับการอำนวยการตำรวจภูธร กองบังคับการตำรวจภูธร 3 กองบังคับการ และกองกำกับการสืบสวนสอบสวน ซึ่งกองบังคับการตำรวจภูธรภาค 1 ได้แบ่งส่วนการรับผิดชอบ 3 กองบังคับการ ประกอบไปด้วย
กองบังคับการตำรวจภูธร 1 รับผิดชอบในพื้นที่รวม 9 จังหวัด ประกอบไปด้วยจังหวัดพระนครศรีอยุธยา ลพบุรี ชัยนาท สิงห์บุรี อ่างทอง สระบุรี ปทุมธานี นนทบุรี และสมุทรปราการ
กองบังคับการตำรวจภูธร 2 รับผิดชอบในพื้นที่รวม 7 จังหวัด ประกอบไปด้วยจังหวัดชลบุรี ฉะเชิงเทรา นครนายก ปราจีนบุรี ระยอง จันทบุรี และตราด
กองบังคับการตำรวจภูธร 3 รับผิดชอบในพื้นที่รวม 8 จังหวัด ประกอบไปด้วยจังหวัดนครปฐม ราชบุรี สุพรรณบุรี กาญจนบุรี เพชรบุรี ประจวบคีรีขันธ์ สมุทรสาคร และสมุทรสงคราม
ในปี พ.ศ. 2536 ได้มีการยุบเลิกกองบัญชาการตำรวจภูธรภาค 1–4 และยกเลิกการแบ่งเขตตำรวจเดิม และจัดตั้งกองบังคับการอำนวยการตำรวจภูธรภาค 1 - 9 ขึ้น ขึ้นตรงต่อกรมตำรวจ โดยกองบังคับการอำนวยการตำรวจภูธรภาค 1 มีเขตอำนาจรับผิดชอบในพื้นที่จังหวัดพระนครศรีอยุธยา ลพบุรี ชัยนาท สิงห์บุรี อ่างทอง สระบุรี ปทุมธานี นนทบุรี และสมุทรปราการ ในปี พ.ศ. 2539 กรมตำรวจได้แบ่งส่วนราชการใหม่ โดยให้ตำรวจภูธรแต่ละภาค มีฐานะเป็นกองบัญชาการ และให้แต่ละกองบัญชาการมีกองบังคับการ มีกองบังคับการอำนวยการ และกองกำกับการสืบสวนสอบสวน โดยมีพื้นที่เขตอำนาจตามเดิม
ในปี พ.ศ. 2541 ได้มีการประกาศพระราชกฤษฎีกาโอนกรมตำรวจ กระทรวงมหาดไทย ไปจัดตั้งเป็นสำนักงานตำรวจแห่งชาติ ในวันที่ 17 ตุลาคม พ.ศ. 2541 และได้มีการแบ่งส่วนราชการสำนักงานตำรวจแห่งชาติ พ.ศ. 2548 แลการประกาศกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ พ.ศ. 2548 ทำให้ตำรวจภูธรภาค 1–9 แบ่งส่วนราชการภายในใหม่ ประกอบไปด้วยกองบังคับการอำนวยการ ตำรวจภูธรจังหวัด ศูนย์สืบสวนสอบสวน ศูนย์ฝึกอบรม และศูนย์เทคโนโลยีสารสนเทศ
อนึ่ง ตำรวจภูธรภาค 1 ได้ถือให้วันที่ 11 มีนาคม พ.ศ. 2519 เป็นวันสถาปนาตำรวจภูธรภาค 1 และได้ทำพิธีรำลึกในทุก ๆ ปี
พื้นที่รับผิดชอบ

ตำรวจภูธรภาค 1 มีหน้าที่ดูแล 9 จังหวัดในภาคกลางของประเทศไทย มีพื้นที่ 19,747.663 ตารางกิโลเมตร ประกอบไปด้วย
จังหวัดชัยนาท
จังหวัดนนทบุรี
จังหวัดปทุมธานี
จังหวัดพระนครศรีอยุธยา
จังหวัดลพบุรี
จังหวัดสมุทรปราการ
จังหวัดสระบุรี
จังหวัดสิงห์บุรี
จังหวัดอ่างทอง
กองบังคับการในสังกัด

| ตำแหน่งผู้บังคับการ |
| --- | --- |
รับใช้: สำนักงานตำรวจแห่งชาติ
ชั้นยศ:  พลตำรวจตรี
หน่วย: กองบัญชาการตำรวจภูธรภาค 1
บังคับบัญชา: กองบังคับการ
ตำรวจภูธรภาค 1 ประกอบไปด้วย 3 กองบังคับการ 9 ตำรวจภูธรจังหวัด (สถานะเทียบเท่ากองบังคับการ แต่ไม่ต้องเรียกขึ้นต้นด้วยคำว่ากองบังคับการ) 1 ศูนย์ฝึก และ 1 กองกำกับการ ประกอบด้วย
กองบังคับการอำนวยการ (บก.อก.)
กองบังคับการกฎหมายและคดี (บก.กค.)
กองบังคับการสืบสวนสอบสวน (บก.สส.)
กองกำกับการปฏิบัติการพิเศษ (กก.ปพ.)
ตำรวจภูธรจังหวัดนนทบุรี (ภ.จว.นนทบุรี)
ตำรวจภูธรจังหวัดปทุมธานี (ภ.จว.ปทุมธานี)
ตำรวจภูธรจังหวัดพระนครศรีอยุธยา (ภ.จว.พระนครศรีอยุธยา)
ตำรวจภูธรจังหวัดสระบุรี (ภ.จว.สระบุรี)
ตำรวจภูธรจังหวัดลพบุรี (ภ.จว.ลพบุรี)
ตำรวจภูธรจังหวัดอ่างทอง (ภ.จว.อ่างทอง)
ตำรวจภูธรจังหวัดสิงห์บุรี (ภ.จว.สิงห์บุรี)
ตำรวจภูธรจังหวัดชัยนาท (ภ.จว.ชัยนาท)
ตำรวจภูธรจังหวัดสมุทรปราการ (ภ.จว.สมุทรปราการ)
กองบังคับการในสังกัด > ศูนย์ฝึก

ศูนย์ฝึกอบรมตำรวจภูธรภาค 1 (ศฝร.)
หน่วยปฏิบัติการพิเศษ

หน่วยปฏิบัติการพิเศษของตำรวจภูธรภาค 1 คือกองกำกับการปฏิบัติการพิเศษ อยู่ภายใต้กองบังคับการสืบสวนสอบสวน ตำรวจภูธรภาค 1 มีชื่อเรียกว่าหน่วย ปราบไพรีอริศัตรูพ่าย หรือชื่อเรียกลำลองว่า กองร้อยพระองค์ดำ ก่อตั้งขึ้นในปี พ.ศ. 2556 มีหน้าที่ในการสนับสนุนการปฏิบัติงานของเจ้าหน้าที่ตำรวจและเพิ่มประสิทธิภาพในการป้องกันปราบปรามอาชญากรรม โดยจะมีเจ้าหน้าที่ของหน่วยประจำการอยู่ในทุกภูธรจังหวัดในสังกัดตำรวจภูธรภาค 1 เพื่อสนับสนุนการแก้ไขสถานการณ์ในพื้นที่รับผิดชอบของตน
นอกจากนี้ จะมีหน่วยปฏิบัติการพิเศษ (นปพ.) แต่แต่ละภูธรจังหวัด อยู่ภายใต้กองกำกับการสืบสวนตำรวจภูธรจังหวัด (กก.สส.ภ.จว.) เตรียมพร้อมเพื่อรองรับสถานการณ์อาชญากรรมที่มีความรุนแรงในท้องที่
ดูเพิ่ม

ท้องที่ตำรวจ
คณะรัฐมนตรีสยาม คณะที่ 3

| คณะรัฐมนตรีมโนปกรณนิติธาดา 3 |
| --- | --- |
คณะรัฐมนตรีคณะที่ 3 แห่งราชอาณาจักรสยาม
เมษายน - มิถุนายน พ.ศ. 2476

วันแต่งตั้ง: 1 เมษายน พ.ศ. 2476
วันสิ้นสุด: 20 มิถุนายน พ.ศ. 2476 (0 ปี 80 วัน)
บุคคลและองค์กร
พระมหากษัตริย์: พระบาทสมเด็จพระปกเกล้าเจ้าอยู่หัว
นายกรัฐมนตรี: พระยามโนปกรณ์นิติธาดา
จำนวนรัฐมนตรี: 16
จำนวนอดีตรัฐมนตรี: 4
จำนวนรัฐมนตรีทั้งหมด: 20
ประวัติ
สภานิติบัญญัติ: ผู้แทนราษฎรชั่วคราว
วาระสภานิติบัญญัติ: 28 มิถุนายน พ.ศ. 2475 – 6 ธันวาคม พ.ศ. 2476
ก่อนหน้า: คณะรัฐมนตรีสยาม คณะที่ 2
ถัดไป: คณะรัฐมนตรีสยาม คณะที่ 4
คณะรัฐมนตรี คณะที่ 3 (1 เมษายน พ.ศ. 2476 - 20 มิถุนายน พ.ศ. 2476)
พระยามโนปกรณ์นิติธาดา (ก้อน หุตะสิงห์)  เป็นนายกรัฐมนตรี จากการรัฐประหารเงียบ ยึดอำนาจรัฐบาลตนเองใน พ.ศ. 2476 ตามความในข้อ 2 แห่งพระราชกฤษฎีกาให้ปิดประชุมสภาผู้แทนราษฎร และตั้งคณะรัฐมนตรีชุดใหม่ ๒๔๗๖ ซึ่งในประกาศนั้นบัญญัติให้รัฐมนตรีผู้ซึ่งว่าการกระทรวงต่าง ๆ อยู่ในเวลายุบสภาเป็นสมาชิกของคณะรัฐมนตรีใหม่โดยตำแหน่ง พร้อมงดใช้รัฐธรรมนูญ(บางมาตรา)  ตามความในข้อ 5 แห่งพระราชกฤษฎีกา
ส่วนรัฐมนตรีอื่น ๆ ได้ทรงพระกรุณาโปรดเกล้าฯ ตั้งขึ้นโดยคำแนะนำของนายกรัฐมนตรี โดยพระบาทสมเด็จพระปรมินทรมหาประชาธิปกฯ พระปกเกล้าเจ้าอยู่หัว ทรงลงพระปรมาภิไธย ในประกาศตั้งคณะรัฐมนตรี เมื่อวันที่ 1 เมษายน พ.ศ. 2476
รายชื่อคณะรัฐมนตรี

| 0 | 1 | 2 | 3 | 4 |
| --- | --- | --- | --- | --- |
|  รัฐมนตรีว่าการกระทรวง |  | ดำรงตำแหน่งเมื่อตั้งคณะรัฐมนตรี |  | ดำรงตำแหน่งจนสิ้นสุดคณะรัฐมนตรี |
|  รัฐมนตรีช่วยว่าการกระทรวง |  | แต่งตั้งเพิ่ม |  | เปลี่ยนแปลง/โยกย้ายไปตำแหน่งอื่น |
|  รัฐมนตรีลอย |  | ย้ายมาจากตำแหน่งอื่น |  | ออกจากตำแหน่ง |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
คณะรัฐมนตรีคณะที่ 3 ของไทย
| ตำแหน่ง | ตำแหน่ง | ลำดับ | รายนาม | เริ่มวาระ | เริ่มวาระ | สิ้นสุดวาระ | สิ้นสุดวาระ | หมายเหตุ |  |
| นายกรัฐมนตรี |  | * | พระยามโนปกรณ์นิติธาดา (ก้อน หุตะสิงห์) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| พระคลังมหาสมบัติ |  | * | พระยามโนปกรณ์นิติธาดา (ก้อน หุตะสิงห์) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| กลาโหม |  | 1 | นายพลเรือโท พระยาราชวังสัน (ศรี กมลนาวิน) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| ต่างประเทศ |  | 2 | พระยาศรีวิสารวาจา (เทียนเลี้ยง ฮุนตระกูล) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| เกษตรพาณิชยการ |  | 3 | เจ้าพระยาวงษานุประพัทธ (หม่อมราชวงศ์สท้าน สนิทวงศ์) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| ธรรมการ |  | 4 | เจ้าพระยาธรรมศักดิ์มนตรี (สนั่น เทพหัสดิน ณ อยุธยา) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| มหาดไทย |  | 5 | พระยาจ่าแสนยบดีศรีบริบาล (ชิต สุนทรวร) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
| ยุติธรรม |  | 6 | พระยาเทพวิทุรพหุลศรุตาบดี (บุญช่วย วณิกกุล) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 7 | พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 8 | พลเรือตรี พระยาปรีชาชลยุทธ (วัน จารุภา) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 9 | พระยามานวราชเสวี (ปลอด ณ สงขลา) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  |  | พันเอก พระยาพหลพลพยุหเสนา (พจน์ พหลโยธิน) |  | 1 เมษายน พ.ศ. 2476 | 20 มิถุนายน พ.ศ. 2476 |  | ลาออก |  |
|  |  |  | พันเอก พระยาทรงสุรเดช (เทพ พันธุมเสน) |  | 1 เมษายน พ.ศ. 2476 | 20 มิถุนายน พ.ศ. 2476 |  | ลาออก |  |
|  |  |  | พันเอก พระยาฤทธิ์อัคเนย์ (สละ เอมะศิริ) |  | 1 เมษายน พ.ศ. 2476 | 20 มิถุนายน พ.ศ. 2476 |  | ลาออก |  |
|  |  |  | พันโท พระประศาสน์พิทยายุทธ (วัน ชูถิ่น) |  | 1 เมษายน พ.ศ. 2476 | 20 มิถุนายน พ.ศ. 2476 |  | ลาออก |  |
|  |  | 10 | พันตรี หลวงพิบูลสงคราม (แปลก ขีตตะสังคะ) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 11 | นาวาตรี หลวงสินธุสงครามชัย (สินธุ์ กมลนาวิน) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 12 | นาวาตรี หลวงศุภชลาศัย (บุง ศุภชลาศัย) |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 13 | พันโท ประยูร ภมรมนตรี |  | 1 เมษายน พ.ศ. 2476 | 20 มิถุนายน พ.ศ. 2476 |  |  |  |
|  |  | 14 | นายพลตรี พระยาพิชัยสงคราม (แก๊บ สรโยธิน) |  | 18 มิถุนายน พ.ศ. 2476 | 20 มิถุนายน พ.ศ. 2476 |  |  |  |
|  |  | 15 | นายพันเอก พระยาศรีสิทธิสงคราม (ดิ่น ท่าราบ) |  | 18 มิถุนายน พ.ศ. 2476 | 20 มิถุนายน พ.ศ. 2476 |  |  |  |
การเปลี่ยนแปลงคณะรัฐมนตรี

18 มิถุนายน 2476
ลาออก - พันเอก พระยาพหลพลพยุหเสนา (พจน์ พหลโยธิน), พันเอก พระยาทรงสุรเดช (เทพ พันธุมเสน), พันเอก พระยาฤทธิ์อัคเนย์ (สละ เอมะศิริ) และพันโท พระประศาสน์พิทยายุทธ (วัน ชูถิ่น) ได้กราบถวายบังคมลาออกจากตำแหน่งตั้งแต่วันที่ 24 มิถุนายน พ.ศ. 2476 โดยอ้างเหตุผลว่าได้รับราชการตรากตรำมาครบ 1 ปีแล้วและมีความเจ็บป่วยเนืองๆ
แต่งตั้ง - นายพลตรี พระยาพิชัยสงคราม (แก๊บ สรโยธิน) และนายพันเอก พระยาศรีสิทธิสงคราม (ดิ่น ท่าราบ) เป็นรัฐมนตรี
การแถลงนโยบายของรัฐบาล

คณะรัฐมนตรีคณะนี้ไม่มีการแถลงนโยบาย
การสิ้นสุดของคณะรัฐมนตรี

คณะรัฐมนตรีคณะนี้สิ้นสุดลงเพราะมีประกาศให้เปิดสภาผู้แทนราษฎรโดยสมาชิกสภาผู้แทนราษฎรยื่นคำร้องขอให้เรียกประชุมวิสามัญ
10 มิถุนายน

วันที่ 10 มิถุนายน เป็นวันที่ 161 ของปี (วันที่ 162 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 204 วันในปีนั้น
เหตุการณ์

พ.ศ. 221 (ก่อนค.ศ. 323 ปี) - พระเจ้าอเล็กซานเดอร์มหาราชสิ้นพระชนม์ที่นครบาบิโลน ด้วยพระชนมายุเพียง 33 พรรษา
พ.ศ. 1214 (ค.ศ. 671) - จักรพรรดิเท็นจิแนะนำนาฬิกาน้ำ ที่เรียกว่าโรโกกุ (漏刻) เครื่องมือซึ่งใช้วัดเวลาและระบุชั่วโมงที่ตั้งอยู่ในโอตสึ
พ.ศ. 1733 (ค.ศ. 1190) - สงครามครูเสดครั้งที่ 3: จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ สวรรคตจากการจมน้ำในแม่น้ำแห่งหนึ่ง ณ ดินแดนอนาโตเลีย ขณะนำทัพมุ่งหน้าไปยังเยรูซาเลม
พ.ศ. 2066 (ค.ศ. 1523) - โคเปนเฮเกนถูกล้อมโดยกองทัพของพระเจ้าเฟรเดอริกที่ 1 แห่งเดนมาร์ก และทางเมืองไม่ยอมรับว่าพระองค์เป็นผู้สืบทอดราชบัลลังก์ของพระเจ้าคริสเตียนที่ 2 แห่งเดนมาร์ก
พ.ศ. 2167 (ค.ศ. 1624) - การลงนามในสนธิสัญญากงเปียญระหว่างฝรั่งเศสและเนเธอร์แลนด์
พ.ศ. 2325 (ค.ศ. 1782) - พระบาทสมเด็จพระพุทธยอดฟ้าจุฬาโลกมหาราชประกอบพระราชพิธีบรมราชาภิเษก
พ.ศ. 2372 (ค.ศ. 1829) - มหาวิทยาลัยออกซฟอร์ดเอาชนะมหาวิทยาลัยเคมบริดจ์ ในการแข่งเรือประเพณีออกซฟอร์ด-เคมบริดจ์ที่จัดขึ้นเป็นครั้งแรก
พ.ศ. 2389 (ค.ศ. 1846) - สงครามเม็กซิโก-อเมริกา: สาธารณรัฐแคลิฟอร์เนียประกาศเอกราชจากเม็กซิโก
พ.ศ. 2439 (ค.ศ. 1896) -
การไฟฟ้านครหลวงเปิดบริการแก่ประชาชนวันนี้
แบ่งแยกเมืองเชียงแขงเป็นสองส่วนตามแนวแม่น้ำโขง ฝั่งซ้ายเป็นของฝรั่งเศส ฝั่งขวาเป็นของอังกฤษ
พ.ศ. 2441 (ค.ศ. 1898) - นาวิกโยธินสหรัฐฯ เดินทางถึงประเทศคิวบาในระหว่างสงครามเม็กซิโก-อเมริกา
พ.ศ. 2483 (ค.ศ. 1940) -
สงครามโลกครั้งที่สอง: อิตาลีประกาศสงครามกับฝรั่งเศสและสหราชอาณาจักร
สงครามโลกครั้งที่สอง: ทหารเยอรมันเดินทางถึงช่องแคบอังกฤษ
สงครามโลกครั้งที่สอง: แคนาดาประกาศสงครามกับอิตาลี
สงครามโลกครั้งที่สอง: นอร์เวย์ยอมแพ้ต่อกองกำลังเยอรมนี
พ.ศ. 2510 (ค.ศ. 1969) -พระราชพิธีอภิเษกสมรสของ เจ้าฟ้าหญิงมาร์เกรเธอ มกุฎราชกุมารีแห่งเดนมาร์ก กับ เค้านเฮนริก อองรี มงเปอซา ปัจจุบันทั้ง 2 พระองค์มีพระราชโอรสด้วยกัน 2 พระองค์ คือ เจ้าชายเฟรเดอริก มกุฎราชกุมารแห่งเดนมาร์ก และ เจ้าชายโจอาคิมแห่งเดนมาร์ก
พ.ศ. 2535 (ค.ศ. 1992) - นายอานันท์ ปันยารชุน ได้รับโปรดเกล้า ฯ แต่งตั้งให้ดำรงตำแหน่ง นายกรัฐมนตรี เป็นสมัยที่ 2 ภายหลังเหตุการณ์พฤษภาทมิฬ
พ.ศ. 2542 (ค.ศ. 1999) - สงครามคอซอวอ: นาโตระงับการโจมตีทางอากาศ หลังจากสลอบอดัน มีลอเชวิช ยอมถอนทหารเซอร์เบียออกจากคอซอวอ
พ.ศ. 2549 (ค.ศ. 2006) - งานฉลองสิริราชสมบัติครบ ๖๐ ปี พุทธศักราช ๒๕๔๙ : พระราชพิธีฉลองสิริราชสมบัติครบ ๖o ปี ณ พระที่นั่งอมรินทรวินิจฉัย ในพระบรมมหาราชวัง
พ.ศ. 2556 (ค.ศ. 2013) - อาคารคายันทาวเวอร์ในนครดูไบเปิดทำการเป็นครั้งแรก
วันเกิด

พ.ศ. 2438 (ค.ศ. 1895) - แฮตตี แม็กแดเนียล นักแสดงชาวอเมริกัน (ถึงแก่กรรม 26 ตุลาคม พ.ศ. 2495)
พ.ศ. 2445 (ค.ศ. 1902) - สมเด็จพระนางเจ้าอินทรศักดิศจี พระวรราชชายา (สิ้นพระชนม์ 30 พฤศจิกายน พ.ศ. 2518)
พ.ศ. 2464 (ค.ศ. 1921) - เจ้าชายฟิลิป ดยุคแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร (สิ้นพระชนม์ 9 เมษายน พ.ศ. 2564)
พ.ศ. 2465 (ค.ศ. 1922) - จูดี การ์แลนด์ นักร้อง/นักแสดงชาวอเมริกัน (เสียชีวิต 22 มิถุนายน พ.ศ. 2512)
พ.ศ. 2485 (ค.ศ. 1942) - รุ่งกานดา เบญจมาภรณ์ นักแสดงชาวไทย
พ.ศ. 2489 (ค.ศ. 1946) - พีรพันธุ์ พาลุสุข นักการเมืองชาวไทย (ถึงแก่กรรม 30 เมษายน พ.ศ. 2557)
พ.ศ. 2490 (ค.ศ. 1947) -
เฉลิม อยู่บำรุง รองนายกรัฐมนตรีของไทย
ยุริโกะ ฮิชิมิ นักแสดงหญิงและนักพากย์ชาวญี่ปุ่น
พ.ศ. 2509 (ค.ศ. 1966) - นิกโก้ โธมัส แชมป์โลกมวยสากลชาวอินโดนีเซีย
พ.ศ. 2511 (ค.ศ. 1968) - ยาว ลูกหยี นักแสดงตลกชาวไทย
พ.ศ. 2513 (ค.ศ. 1970) - คริส โคลแมน อดีตนักฟุตบอลอาชีพชาวเวลส์
พ.ศ. 2514 (ค.ศ. 1971) - ทะดะชิ นะกะมุระ (นักฟุตบอล) อดีตนักฟุตบอลชาวญี่ปุ่น
พ.ศ. 2520 (ค.ศ. 1977) - ทะกะโกะ มะสึ นักแสดงชาวญี่ปุ่น
พ.ศ. 2521 (ค.ศ. 1978) - เชน เวสต์ นักแสดง, นักดนตรี, นักแต่งเพลง, นักเขียน และโปรดิวเซอร์ชาวอเมริกัน
พ.ศ. 2524 (ค.ศ. 1981) - โจนาธาน เบนเนตต์ นักแสดงและพิธีกรชาวอเมริกัน
พ.ศ. 2525 (ค.ศ. 1982)
เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
อคัมย์สิริ สุวรรณศุข (จักจั่น) นักแสดงชาวไทย
พ.ศ. 2529 (ค.ศ. 1986) - ฮาจิเมะ โฮโซกาอิ นักฟุตบอลอาชีพชาวญี่ปุ่น
พ.ศ. 2530 (ค.ศ. 1987) - มาร์ทีน ฮาร์นิค นักฟุตบอลชาวออสเตรีย
พ.ศ. 2533 (ค.ศ. 1990) - ธาราเขต เพ็ชร์สุกใส (เขต) นักแสดงชาวไทย
พ.ศ. 2534 (ค.ศ. 1991) - เคธี่ แปซิฟิก ดีเจ/นักร้องชาวไทย
พ.ศ. 2535 (ค.ศ. 1992) - ฌอร์ลชัญ วรรณปกาสิต นักแสดง/นางงามชาวไทย
พ.ศ. 2537 (ค.ศ. 1994)
ฟิลิป โรลเลอร์ นักฟุตบอลชาวไทย
สุวรรณภัทร กิ่งแก้ว นักฟุตบอลชาวไทย
สหรัฐ สิทธิปัญญา โปรแกรมเมอร์ชาวไทย
พ.ศ. 2539 (ค.ศ. 1996) - เหวิน จุนฮุย นักร้อง, นักแสดง และนักแต่งเพลงชาวจีน
พ.ศ. 2540 (ค.ศ. 1997) - ชนัญญา แสนเดช นักร้อง/นักแสดงชาวไทย
พ.ศ. 2544 (ค.ศ. 2001) - วิลเลียม ไวเดอร์เฌอ นักฟุตบอลลูกครึ่งไทย-สวีเดน
พ.ศ. 2546 (ค.ศ. 2003) - อาเลกซียา เกอรุตซาชู นักวอลเลย์บอลหญิงชาวโรมาเนีย
วันถึงแก่กรรม

พ.ศ. 221 (323 ปีก่อนค.ศ.) - อเล็กซานเดอร์มหาราช (ประสูติ พ.ศ. 188)
พ.ศ. 766 (ค.ศ.223) - เล่าปี่ จักรพรรดิแห่งจ๊กก๊ก
พ.ศ. 2453 (ค.ศ. 1910) - พระยาจุฬาราชมนตรี (สิน อหะหมัดจุฬา) (เกิด พ.ศ. 2391)
พ.ศ. 2559 (ค.ศ. 2016) - คริสตินา กริมมี นักร้องชาวอเมริกัน (เกิด 12 มีนาคม พ.ศ. 2537)
พ.ศ. 2560 (ค.ศ. 2017) - ลือชัย นฤนาท ชื่อจริง พิชัย จิตรีขันธ์ นักแสดงชาวไทย พระเอกภาพยนตร์ไทยคนแรกที่ได้รับรางวัลนักแสดงนำยอดเยี่ยม (เกิด 30 มิถุนายน พ.ศ. 2475)
พ.ศ. 2563 (ค.ศ. 2020) - ศรัณยู วงศ์กระจ่าง นักแสดง/พิธีกร/นักเคลื่อนไหวทางการเมือง (เกิด 17 ตุลาคม พ.ศ. 2503)
พ.ศ. 2564 (ค.ศ. 2021) - ดิงโก สิงห์ นักมวยสากลสมัครเล่นชาวอินเดีย (เกิด 1 มกราคม พ.ศ. 2522)
วันสำคัญและวันหยุดเทศกาล

โปรตุเกส - วันชาติ